Tiekėjo klausimas
Laba diena,
Techninėje specifikacijoje nurodote, kad: „Rangovas turi įrengti sportinę universalią dangą atsparią salės naudojimui ne tik su sportine avalyne, bet avalynei su kulniukais, stalams, suolams ir eksponavimo stendams.“
Ar esate tikri, kad egzistuoja bent vienas gamintojas kuris leis sporto dangą naudoti esant ne sporto veiklos užsiėmimams be papildomo apsaugos sluoksnio? Ar galite pateikti bent du gamintojus, kurie leidžia dangos naudojimą Jūsų nurodomomis sąlygomis, t.y. ne tik su sportine avalyne, bet ir su kulniukais, bei stalų, suolų ir eksponavimo stendų pastatymui?

Perkančiosios organizacijos atsakymas
Laba diena,
dėkojame už Jūsų pastabą ir klausimą.
Norime atkreipti dėmesį, kad perkančioji organizacija yra švietimo įstaiga, todėl sporto salė naudojama ne tik sportinei veiklai, bet ir kitokio pobūdžio renginiams –  šventėms, parodoms, bendruomenės susibūrimams ir pan. Dėl šios priežasties specifikacijoje nurodytas reikalavimas, kad sportinė danga būtų universali, t. y. atspari tiek sportinei avalynei, tiek judėjimui su kulniukais bei įvairių baldų ir įrangos naudojimui.
Šis reikalavimas nėra nukreiptas prieš konkrečius produktus ar gamintojus, o skirtas užtikrinti salės funkcionalumą ir ilgaamžiškumą atsižvelgiant į mūsų, kaip švietimo įstaigos, veiklos pobūdį.
Jeigu nebus gauta tiekėjų pasiūlymų, rengiant dokumentaciją naujam pirkimui techninė specifikacija bus peržiūrima.
